stanford-oval/wikipedia huggingface dataset:
Improliiga

Improliiga on improvisaatioteatterikilpailu. Sen järjestänä toimii Suomen Nuorisoseurat ry. Improliigassa harrastajateattereiden 3-6 hengen ryhmät kilpailevat leikkimielisesti improvisaation keinoin. Kilpailut ovat yleisölle avoimia teatteri-iltoja. Esitykset pisteytetään sekä tuomareiden, että yleisön toimesta ja alkusarjan otteluiden perusteella valitaan finalistijoukkueet, jotka ratkaisevat alueen improliigamestaruuden.
Kilpailujen pääpalkintona on Teatterilaiva-risteily, joka tarjoaa teatterin harrastajille ja ryhmille mahdollisuuden esiintymiseen, virkistäytymiseen ja muiden alan harrastajien sekä ammattilaisten tapaamiseen. Teatterilaivan ohjelma koostuu muun muassa esityksistä, koulutustyöpajoista ja improvisaatiokilpailuista.
Etelä-Pohjanmaan Improliiga järjestetään Seinäjoella viidennen kerran vuonna 2020. Tapahtuman järjestää joka vuosi Seinäjoen ammattikorkeakoulun kulttuurituotannon opiskelijat ja toimeksiantajana toimii Etelä-Pohjanmaan Nuorisoseura ry. Tapahtumapaikka ja -aika vaihtelevat vuosittain. Osallistujien tulee olla täysi-ikäisiä.
Kaudella 2019–2020 Improliigoja järjestetään seuraavilla alueilla:
Satakunta
Pohjois-Savo
Pohjois-Karjala
Saimaa
Keski-Suomi
Etelä-Pohjanmaa
Impulse! Records

Impulse! Records on yhdysvaltalainen levy-yhtiö, jonka Creed Taylor perusti  New Yorkissa vuonna 1960 ABC-Paramount Recordsin tytäryhtiöksi. Suurimman osan Impulsen levyistä tuottivat Bob Thiele ja ääniteknikko Rudy Van Gelder. Impulsen muita tuottajia olivat Ed Michel, Steve Backer ja Esmond Edwards.
Yhtiö on parhaiten tunnettu free jazz levyjen julkaisijana ja sille levyttivät muun muassa Albert Ayler, John Coltrane, Charles Mingus, Pharoah Sanders, Archie Shepp ja Marion Brown.  Levy-yhtiö ei ole julkaissut uusia levy säännöllisesti enää 1970-luvun lopun jälkeen.  Tuotemerkin omistaa nykyisin Universal Music Group.
Vuonna 2006 levymerkin eri tyylilajien ja artistien tuotannosta koottiin neljän CD-levyn kokoelma ja Ashley Kahnin samanniminen historiikkiteos, molemmat nimellä The House That Trane Built – The Story of Impulse Records. Samana vuonna julkaistiin myös erilliset kokoelmat Impulse-muusikoiden Gato Barbieri, John Coltrane, Keith Jarrett, Charles Mingus, Sonny Rollins ja McCoy Tyner tuotannosta.
Monet Impulsen tuottamien albumien kannet, samoin kuin Creed Taylorin muille levymerkeille tuottamien albumien kannet, olivat värivalokuvauksen mestarina pidetyn Pete Turnerin käsialaa.
Hunawihr

Viiniviljelmien ympäröimää Hunawihrin kylää kirkkoineen.
Hunawihr [ynawiʁ] on kunta Ranskan koilliskulmassa Grand Estin hallintoalueella Haut-Rhinin departementissa. Kunnan asukasluku vuonna 2014 oli 593. Se kuuluu departementissaan Sainte-Marie-aux-Minesin kantoniin Colmar-Ribeauvillén arrondissementissa.  Kylä sijaitsee noin 15 kilometriä pohjoiseen departementin pääkaupungista Colmarista.
Hunawihr kuuluu kauneimpien ranskalaiskylien järjestöön Les Plus Beaux Villages de France, johon kuuluu myös pari kilometriä Hunawihristä lounaaseen sijaitseva Riquewihr.
Aiheesta muualla

Kuvia tai muita tiedostoja aiheesta Hunawihr Wikimedia Commonsissa
Hunawihrin matkailusivusto
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: fr:Hunawihr
Käännös suomeksi
Hugo Preuss

Hugo Preuss vuonna 1919.
Hugo Preuss (Preuß; 28. lokakuuta 1860 Berliini – 9. lokakuuta 1925 Berliini) oli saksalainen oikeus- ja valtiotieteilijä sekä poliitikko, jonka johdolla laadittiin vuonna 1919 Weimarin perustuslaki.
Preussin isä oli juutalainen kauppias. Preuss oli vuodesta 1889 valtio-oikeuden dosentti Berliinin yliopistossa, vuodesta 1906 Berliinin kauppakorkeakoulun professori ja vuodesta 1918 jälkimmäisen oppilaitoksen rehtori. Hän kuului vuodesta 1895 Berliinin Charlottenburgin kaupunginvaltuustoon ja tuli tunnetuksi liberaalina sosiaalisten reformien kannattajana. Keisarikunnan aikana hän kuului edistykselliseen kansanpuolueeseen (FVP) ja kirjoitteli liberaaleihin Die Nation- ja Die Hilfe -lehtiin. Vuoden 1918 vallankumouksen jälkeen hän julkaisi Berliner Tageblatt -lehdessä 14. marraskuuta 1918 kirjoituksen, jossa vaati Saksan porvaristoa hyväksymään tasavallan. Seuraavana päivänä Friedrich Ebert nimitti hänet Saksan sisäministeriön valtiosihteeriksi. Preuss oli helmikuusta kesäkuuhun 1919 sisäministerinä Philipp Scheidemannin hallituksessa, mutta erosi muiden ministerien tavoin vastalauseena Versailles’n rauhansopimukselle.
Ebertin johtama kansanvaltuutettujen neuvosto pyysi marraskuussa 1918 Hugo Preussia laatiman luonnoksen Saksan uudeksi tasavaltaiseksi perustuslaiksi. Hänen laatimansa perustuslakiluonnos perustui sekä saksalaisiin että ulkomaisiin esikuviin ja se painotti aiempaa voimakkaammin liberaaleja periaatteita ja keskitettyä hallintoa. Valmistelutyöhön osallistuivat myös muun muassa Max Weber, Walter Simons, Kurt Riezler ja Ludo Moritz Hartmann. Gustav Bauerin hallitus nimitti Preussin kesäkuussa 1919 perustuslakiasioiden valtakunnankomissaariksi ja hän sai näin valvoa hankkeen loppuunsaattamista. Weimarin kansalliskokous hyväksyi uuden perustuslain tehtyään siihen muutoksia, jotka vähensivät Preussin kaavailemaa keskusjohtoisuutta, ja se astui voimaan elokuussa 1919. Vuodesta 1919 Preuss oli edustajana Preussin osavaltion kansalliskokouksessa ja sen jälkeen Preussin maapäivillä. Hän osallistui vuonna 1919 liberaalin Saksan demokraattisen puolueen (DDP) ja vuonna 1924 tasavaltaa puolustaneen Reichsbanner Schwarz-Rot-Gold -kansalaisjärjestön perustamiseen.
Preussin tieteellinen tuotanto käsittelee pääasiassa Saksan valtio-oikeutta. Opillisesti hän oli oikeusfilosofi Otto von Gierken seuraaja. Preussin tärkein teos oli vuonna 1906 julkaistu Die Entwicklung des deutschen Städtewesens I (”Saksan kaupunkilaitoksen kehitys I”).
Aiheesta muualla

Kuvia tai muita tiedostoja aiheesta Hugo Preuss Wikimedia Commonsissa
Game Developers Choice Awards

Game Developers Choice Awards on Game Developers Conferencen järjestämä ja International Game Developers Associationin vetämä vuosittainen videopelien kehittäjille suunnattu palkintogaala, joka on toiminut vuodesta 2001 asti. Gaalan edeltäjä oli Spotlight Awards, joka järjestettiin vuosina 1997-1999.
IGDA järjesti palkintoa vuoteen 2007 saakka, jolloin Gamasutra otti vastuun palkinnoista.
Luettelo voittajista > Vuoden Peli (Game of the Year)

| Vuosi | Peli | Lajityyppi | Alusta | Kehittäjä |
| --- | --- | --- | --- | --- |
| 2000 | The Sims | elämäsimulaatiopeli | Mac OS, Microsoft Windows | Maxis |
| 2001 | Grand Theft Auto III | toimintaseikkailupeli | Microsoft Windows, PlayStation 2 | DMA Design |
| 2002 | Metroid Prime | toimintaseikkailupeli | GameCube | Retro Studios |
| 2003 | Star Wars: Knights of the Old Republic | roolipeli | Microsoft Windows, Xbox | BioWare |
| 2004 | Half-Life 2 | ensimmäisen persoonan ammuntapeli | Microsoft Windows | Valve Corporation |
| 2005 | Shadow of the Colossus | toimintaseikkailupeli | PlayStation 2 | Team Ico |
| 2006 | Gears of War | kolmannen persoonan ammuntapeli | Xbox 360 | Epic Games |
| 2007 | Portal | pulmapeli, tasohyppely | Microsoft Windows, PlayStation 3, Xbox 360 | Valve Corporation |
| 2008 | Fallout 3 | toimintaroolipeli | Microsoft Windows, PlayStation 3, Xbox 360 | Bethesda Game Studios |
| 2009 | Uncharted 2: Among Thieves | toimintaseikkailupeli | PlayStation 3 | Naughty Dog |
| 2010 | Red Dead Redemption | toimintaseikkailupeli | PlayStation 3, Xbox 360 | Rockstar San Diego |
| 2011 | The Elder Scrolls V: Skyrim | toimintaroolipeli | Microsoft Windows, PlayStation 3, Xbox 360 | Bethesda Game Studios |
| 2012 | Journey | seikkailupeli | PlayStation 3 | Thatgamecompany |
| 2013 | The Last of Us | toimintaseikkailupeli | PlayStation 3 | Naughty Dog |
| 2014 | Middle-earth: Shadow of Mordor | toimintaseikkailupeli | Microsoft Windows, PlayStation 3, PlayStation 4, Xbox 360, Xbox One | Monolith Productions |
| 2015 | The Witcher 3: Wild Hunt | toimintaroolipeli | Microsoft Windows, PlayStation 4, Xbox One | CD Projekt RED |
| 2016 | Overwatch | enimmäisen persoonan ammuntapeli | Microsoft Windows, PlayStation 4, Xbox One | Blizzard Entertainment |
| 2017 | The Legend of Zelda: Breath of the Wild | seikkailupeli | Nintendo Switch, Wii U | Nintendo |
| 2018 | God of War | toimintaseikkailupeli | PlayStation 4 | Santa Monica Studio |
| 2019 | Untitled Goose Game | pulmapeli | Mac OS,Microsoft Windows, Nintendo Switch, Playstation 4, Xbox One | House House |
| 2020 | Hades | toimintaroolipeli | Mac OS, Microsoft Windows, Nintendo Switch, Playstation 4, Playstation 5, Xbox One | Supergiant Games |
| 2021 | Inscryption | roguemainen | Mac OS, Microsoft Windows, Nintendo Switch, Playstation 4, Playstation 5, Xbox One | Daniel Mullins Games |
| 2022 | Elden Ring | toimintaroolipeli | Microsoft Windows, Playstation 4, Playstation 5, Xbox One, Xbox Series X/S | FromSoftware |
Luettelo voittajista > Paras audio (Best Audio)

2000: Diablo II
2001: Halo: Combat Evolved
2002: Medal of Honor: Allied Assault
2003: Call of Duty
2004: Halo 2
2005: Guitar Hero
2006: Guitar Hero II
2007: BioShock
2008: Dead Space
2009: Uncharted 2: Among Thieves
2010: Red Dead Redemption
2011: Portal 2
2012: Journey
2013: BioShock Infinite
2014: Alien Isolation
2015: Crypt of the NecroDancer
2016: Inside
2017: The Legend of Zelda: Breath of the Wild
2018: Celeste
2019: Control
2020: Hades
2021: Unpacking
2022: God of War Ragnarök
Luettelo voittajista > Paras ensiesiintyminen (Best Debut)

2000: Valve Corporation / Minh Le / Jess Cliffe (Counter-Strike)
2001: Bohemia Interactive (Operation Flashpoint: Cold War Crisis)
2002: Retro Studios (Metroid Prime)
2003: Infinity Ward (Call of Duty)
2004: Crytek (Far Cry)
2005: Double Fine Productions (Psychonauts)
2006: Iron Lore Entertainment (Titan Quest)
2007: Realtime Worlds / Microsoft Game Studios (Crackdown)
2008: Media Molecule (LittleBigPlanet)
2009: Runic Games (Torchlight)
2010: Mojang (Minecraft)
2011: Supergiant Games (Bastion)
2012: Subset Games (FTL: Faster Than Light)
2013: The Fullbright Company (Gone Home)
2014: Stoic Studio (The Banner Saga)
2015: Moon Studios (Ori and the Blind Forest)
2016: Campo Santo (Firewatch)
2017: Studio MDHR (Cuphead)
2018: Mountains (Florence)
2019: ZA/UM (Disco Elysium)
2020: Kinetic Games (Phasmophobia)
2021: Iron Gate Studio (Valheim)
2022: BlueTwelve Studio (Stray)
Luettelo voittajista > Paras suunnittelu (Best Design)

2000: Deus Ex
2001: Grand Theft Auto III
2002: Battlefield 1942
2003: Prince of Persia: The Sands of Time
2004: Katamari Damacy
2005: Shadow of the Colossus
2006: Wii Sports
2007: Portal
2008: LittleBigPlanet
2009: Batman: Arkham Asylum
2010: Red Dead Redemption
2011: Portal 2
2012: Journey
2013: The Last of Us
2014: Hearthstone: Heroes of Warcraft
2015: Rocket League
2016: Overwatch
2017: The Legend of Zelda: Breath of the Wild
2018: Into the Breach
2019: Baba Is You
2020: Hades
2021: It Takes Two
2022: Elden Ring
Luettelo voittajista > Paras mobiili-/käsikonsolipeli (Best Mobile/Handheld Game)

2007: The Legend of Zelda: Phantom Hourglass
2008: God of War: Chains of Olympus
2009: Scribblenauts
2010: Cut the Rope
2011: Superbrothers: Sword & Sworcery EP
2012: The Room
2013: The Legend of Zelda: A Link Between Worlds
2014: Monument Valley
2015: Her Story
2016: Pokémon Go
2017: Gorogoa
2018: Florence
2019: What the Golf?
2020: Genshin Impact
Luettelo voittajista > Innovaatiopalkinto (Innovation Award)

2000: Counter-Strike; Crazy Taxi; Deus Ex; Jet Grind Radio; No One Lives Forever
2001: Black and White; Grand Theft Auto III;  Ico; Majestic; Rez
2002: Animal Crossing; Battlefield 1942; Medal of Honor: Allied Assault; The Thing
2003: EyeToy: Play; Viewtiful Joe; WarioWare, Inc.: Mega Microgame$!
2004: Donkey Konga; I Love Bees; Katamari Damacy
2005: Nintendogs; Guitar Hero
2006: Line Rider; Ōkami; Wii Sports
2007: Portal
2008: LittleBigPlanet
2009: Scribblenauts
2011: Minecraft
2012: Journey
2013: Papers, Please
2014: Monument Valley
2015: Her Story
2016: No Man's Sky
2017: Gorogoa
2018: Nintendo Labo
2019: Baba Is You
2020: Dreams
2021: Unpacking
2022: Immortality
Luettelo voittajista > Paras kertomus (Best Narrative)

2002: Tom Clancy's Splinter Cell
2003: Star Wars: Knights of the Old Republic
2004: Half-Life 2
2005: Psychonauts
2006: The Legend of Zelda: Twilight Princess
2007: BioShock
2008: Fallout 3
2009: Uncharted 2: Among Thieves
2010: Mass Effect 2
2011: Portal 2
2012: The Walking Dead
2013: The Last of Us
2014: Kentucky Route Zero: Episode 3
2015: Her Story
2016: Firewatch
2017: What Remains of Edith Finch
2018: Return of the Obra Dinn
2019: Disco Elysium
2020: The Last of Us Part II
2021: Psychonauts 2
2022: Pentiment
Luettelo voittajista > Paras teknologia (Best Technology)

2004: Half-Life 2
2005: Nintendogs
2006: Gears of War
2007: Crysis
2008: LittleBigPlanet
2009: Uncharted 2: Among Thieves
2010: Red Dead Redemption
2011: Battlefield 3
2012: Far Cry 3
2013: Grand Theft Auto V
2014: Destiny
2015: The Witcher 3: Wild Hunt
2016: Uncharted 4: A Thief's End
2017: Horizon Zero Dawn
2018: Red Dead Redemption 2
2019: Control
2020: Microsoft Flight Simulator
2021: Ratchet & Clank: Rift Apart
2022: God of War Ragnarök
Luettelo voittajista > Paras visuaalinen taide (Best Visual Art)

2000: Jet Grind Radio
2001: Ico
2002: Kingdom Hearts
2003: The Legend of Zelda: The Wind Waker
2004: World of Warcraft
2005: Shadow of the Colossus
2006: Gears of War
2007: BioShock
2008: Prince of Persia
2009: Uncharted 2: Among Thieves
2010: Limbo
2011: Uncharted 3: Drake’s Deception
2012: Journey
2013: BioShock Infinite
2014: Monument Valley
2015: Ori and the Blind Forest
2016: Inside
2017: Cuphead
2018: Gris
2019: Control
2020: Ghost of Tsushima
2021: Ratchet & Clank: Rift Apart
2022: Elden Ring
Luettelo voittajista > Paras VR/AR peli (Best VR/AR Game)

Katso virtuaalitodellisuus ja lisätty todellisuus.
2016: Job Simulator: The 2050 Archives
2017: Superhot VR
2018: Beat Saber
2019: Vader Immortal
2020: Half-Life: Alyx
Erikoispalkinnot > Yleisöpalkinto (Audience Award)

Yleisön parhaaksi äänestämä peli.
2012: Dishonored
2013: Kerbal Space Program
2014: Elite: Dangerous
2015: Life Is Strange
2016: Battlefield 1
2017: Nier: Automata
2018: Beat Saber
2019: Sky: Children of the Light
2020: Ghost of Tsushima
2021: Valheim
2022: God of War Ragnarök
Erikoispalkinnot > Pioneeripalkinto (The Pioneer Award)

Tunnettu nimellä First Penguin -palkinto vuoteen 2007. Pioneeripalkinto juhlistaa yksilöitä, jotka kehittivät läpimurtoteknologiaa, pelikonseptin tai pelimekaniikan suunnittelun.
2000: Chip Morningstar ja Randy Farmer (LucasArtsin Habitat -pelin luojat)
2001: Hubert Chardot (riskiä ottavasta työstä Alone in the Dark -pelissä)
2002: David Crane, Larry Kaplan, Jim Levy, Alan Miller, Bob Whitehead (Activisionin perustajat)
2003: Masaya Matsuura (NanaOn-Shan perustaja, musiikin ja pelin integraation pioneeri)
2004: Richard Bartle (MUDin yksi kehittäjä, MMO-pelien edeltäjä)
2005: Don Woods, Will Crowther (Adventuren kehittäjät)
2006: Alexey Pajitnov (Tetris-pelin kehittäjä)
2007: Ralph Baer (Magnavox Odysseyn kehittäjä)
2008: Alex Rigopulos ja Eran Egozy (Harmonixin perustajat)
2009: Gabe Newell (Valve Corporationin perustaja)
2010: Yu Suzuki
2011: Dave Theurer
2012: Steve Russell (Spacewar!-pelin kehittäjä)
2013: Brandon Beck ja Marc Merrill (Riot Gamesin kehittäjät)
2014: David Braben (Frontier Developmentsin perustaja, Eliten kehittäjä)
2015: Markus "Notch" Persson (Minecraftin kehittäjä)
2016: Jordan Mechner (Prince of Persian kehittäjä)
2017: - (ks. alle)
2018: Rieko Kodama (taiteilija/ohjaaja/tuottaja useille Segan nimikkeille)
2019: Roberta Williams (Sienna On-linen perustaja ja seikkailupeligenren varhainen kehittäjä)
2020: Tom Fulp (Newgroundsin luoja ja The Behemothin perustaja)
2021: -
2022: Mabel Addis (ensimmäinen naispuolinen videopelien suunnittelija)
GDC oli ilmoittanut aikomuksesta palkita Nolan Bushnell (Atarin perustaja) vuoden 2017 pioneeripalkinnolla. Aikomus peruttiin useiden ihmisten pyynnöstä harkita asiaa uudelleen Bushnellin käytöksen vuoksi ja GDC päätti olla myöntämättä palkintoa sen sijaan omistaen sen "menneille tuntemattomille pioneereille".
Erikoispalkinnot > Lähettiläspalkinto (Ambassador Award)

Lähettiläspalkinto myönnetään yksilöille peliteollisuudessa tai sen ulkopuolella jotka auttoivat videopelejä edistymään "parempaan paikkaan." Palkinto korvasi IGDA:n palkinnon yhteisön osallistumiselle vuoden 2008 jälkeen.
2007: Jason Della Rocca
2008: Tommy Tallarico
2009: Jerry Holkins, Mike Krahulik ja Robert Khoo
2010: Tim Brengle ja Ian Mackenzie (Game Developers Conferencen vapaaehtoisohjelman järjestämisestä yli 20 vuoden ajan)
2011: Kenneth Doroshow ja Paul M. Smith (lakimiehet Brown v. Entertainment Merchants Association -tapauksessa, jotka olivat Entertainment Merchants Associationin edustajia Yhdysvaltain korkeimmassa oikeudessa.)
2012: Chris Melissinos (Sun Microsystems)
2013: Anita Sarkeesian (Feminist Frequency)
2014: Brenda Romero
2015: Tracy Fullerton
2016: Mark DeLoura
2017: Rami Ismail (Vlambeerin perustaja, avustusta indie-pelikehitykselle)
2018: -
2019: Kate Edwards (entinen International Game Developers Associationin päällikkö)
2020: -
2021: Steven Spohn (AbleGamersin perustaja)
2022: -
Erikoispalkinnot > Elämäntyöpalkinto (Lifetime Achievement Award)

Elämäntyöpalkinto tunnustaa kehittäjän saavutukset. Kehittäjällä on ollut vaikutusta peleihin ja pelien kehittämiseen.
2001: Will Wright (Sim-pelit)
2002: Yuji Naka (Sonic the Hedgehog)
2003: Gunpei Yokoi (1941–1997) (Game Boy, Super Mario Land -sarja, Metroid -sarja)
2004: Mark Cerny (Crash Bandicoot ja Spyro the Dragon)
2005: Eugene Jarvis (Defender ja Robotron: 2084)
2006: Richard Garriott (Ultima)
2007: Shigeru Miyamoto (Mario, Donkey Kong ja The Legend of Zelda -sarjojen luoja)
2008: Sid Meier (Civilization -sarja ja useita simulaatiopelejä)
2009: Hideo Kojima (Metal Gear -sarja)
2010: John Carmack (Doom -sarja)
2011: Peter Molyneux (jumalpelit)
2012: Warren Spector (Deus Ex, System Shock, Thief: The Dark Project)
2013: Ray Muzyka ja Greg Zeschuk (Bioware)
2014: Ken Kutaragi
2015: Hironobu Sakaguchi (Final Fantasy -sarja)
2016: Todd Howard (Bethesda Softworksin perustaja)
2017: Tim Sweeney (Epic Gamesin perustaja)
2018: Tim Schafer (kehittäjä LucasArtsin seikkailupeleille, Double Finen perustaja)
2019: Amy Hennig (videopelien käsikirjoittaja/ohjaaja, etenkin koskien Uncharted-sarjalle)
2020: Laralyn Mcwilliams (Free Realms:sin luova ohjaaja)
2021: Yuji Horii, Dragon Quest -sarjan luoja.
2022: John Romero, id Softwaren ja Ion Stormin perustaja sekä Wolfenstein 3D-, Doom- ja Quake-pelisarjojen luoja.
Vanhentuneet palkinnot

Seuraavat kategoriat ovat vanhentuneet tai korvattu.
Vanhentuneet palkinnot > Paras ladattava peli (Best Downloadable Game)

2007: flOw
2008: World of Goo
2009: Flower
2011: Minecraft
2012: Bastion
2013: Journey
2014: Papers, Please
Vanhentuneet palkinnot > Hahmosuunnittelu (Character Design)

2004: Half-Life 2
2005: Shadow of the Colossus
2006: Ōkami
Vanhentuneet palkinnot > Erinomaisuus tasosuunnittelussa (Excellence in Level Design)

2000: American McGee's Alice
2001: Ico
2002: Metroid Prime
Vanhentuneet palkinnot > Erinomaisuus ohjelmoinnissa (Excellence in Programming)

2000: The Sims
2001: Black & White
2002: Neverwinter Nights
2003: Prince of Persia: The Sands of Time
Vanhentuneet palkinnot > IGDA-palkinto yhteisön eteen tehdylle työlle (IGDA Award For Community Contribution)

IGDAn palkinto yhteisön rakentamiseksi ja tiedon jakamiseen, jonka on korvannut lähettiläspalkinto vuoden 2007 jälkeen.
2000: John Carmack
2001: Jeff Lander
2002: Doug Church (Eidos Interactive)
2003: Ray Muzyka ja Greg Zeschuk
2004: Sheri Graner Ray
2005: Chris Hecker
2006: George Sanger
Vanhentuneet palkinnot > Vuoden originaali pelihahmo (Original Game Character of the Year)

2000 : "Seaman" pelistäSeaman
2001 : "Daxter" pelistä Jak and Daxter: The Precursor Legacy
2002 : "Sly Cooper" pelistä Sly Cooper and the Thievius Raccoonus
2003 : "HK-47" pelistä Star Wars: Knights of the Old Republic
Vanhentuneet palkinnot > Yksinäinen susi -palkinto (Maverick Award)

2003: Brian Fiete, Jason Kapalka ja John Vechey (PopCap Games)
2004: Matt Adams, Ju Row Farr ja Nick Tandavanitj (Blast Theory)
2005: Mike Dornbrook, Eran Egozy, Greg LoPiccolo ja Alex Rigopulos (Harmonix Music Systems)
2006: Greg Costikyan
Vanhentuneet palkinnot > Paras uusi sosiaali-/verkkopeli (Best New Social/Online Game)

2009: FarmVille
Käännös suomeksi
Ihmisshakki

Ihmisshakkia Monselicessä, Italiassa.
Vartalomaalattua ihmisshakkia World Bodypainting Festivalissa Pörtschach am Wörtherseessä, Kärntenissä, Itävallassa.
Ihmisshakki on shakin muoto jossa ihmiset toimivat shakkinappuloina. Peliä pelataan tyypillisesti ulkosalla, joko suurella shakkilaudalla tai maassa, ja sitä pelataan usein renessanssimarkkinoilla. Monet ihmisshakkipelit ovat käsikirjoitettuja näytöksiä joita esittävät taistelukohtauksiin koulutetut näyttelijät. Tämän ollessa kyseessä nappuloiden väliset syönnit ovat käsikirjoitettuja taistelukohtauksia. Nappulat voivat myös harjoitella kamppailua keskenään, käyttäen Society for Creative Anachronismin tyylisiä sääntöjä.
Italian kaupungissa Marosticassa lähellä Venetsiaa on järjestetty ihmisshakkipeli teemavaatetuksessa joka toisen vuoden syyskuun toisella viikolla jo vuodesta 1923. Peli järjestetään vuonna 1454 pelatun legendaarisen shakkipelin kunniaksi, jonka kaksi miestä pelasi keskenään selvittääkseen kumpi sai kunnian kosia naista johon molemmat olivat rakastuneet.
Cosplay-ihmisshakki

Vuonna 2004, Metrocon loi ja järjesti maailman ensimmäisen anime-ihmisshakkipelin. Se oli käsikirjoitettu ja sisälsi taistelukohtauksia.
Siitä lähtien muissakin animetapahtumissa kuten Anime Boston tai Manifest on ollut cosplay-ihmisshakkia jossa nappulat ovat anime- tai videopelihahmoiksi pukeutuneita ihmisiä. Joissain peleissä on teema (kuten hyvä vastaan paha, Shounen vastaan Shoujo, salatiede vastaan tiede, angst vastaan sokeri).
Aiheesta muualla

Wikimedia Commonsissa on kuvia tai muita tiedostoja aiheesta .
Ihmisshakkia urbaanissa ympäristössä
Anime Boston cosplay-ihmisshakkia (Arkistoitu – Internet Archive)
Kuvia Anime Boston 2007 ihmisshakista (Arkistoitu – Internet Archive)
AnimeNEXT cosplay-ihmisshakkia (Arkistoitu – Internet Archive)
"George Henry Mackenzie vastaan Eugene Delmar - New York 1879 (esimerkki ihmisshakista vuodelta 1879)", chessgames.com. Viitattu toukokuussa 2013
ISO 3166-2:GQ

Päiväntasaajan Guinean provinssit:
1 – Annobón
2 – Bioko Norte
3 – Bioko Sur
4 – Centro Sur
5 – Kié-Ntem
6 – Litoral
7 – Wele-Nzas
ISO 3166-2:GQ on ISO-standardointijärjestön standardi, joka määrittää geokoodit Päiväntasaajan Guinealle. ISO 3166-2:GQ on ISO 3166-2 -standardin osajoukko, joka määrittää kahden alueen ja seitsemän provinssin koodit.
Koodit

Koodin ensimmäinen osa on ISO 3166-1 -standardin mukainen Päiväntasaajan Guinean maakoodi ”GQ”. Toinen osa on alueilla yksi- ja provinsseilla kaksikirjaiminen tunnus.
Koodit > Alueet

| Koodi | Alue |
| --- | --- |
GQ-C: Región Continental
GQ-I: Región Insular
Koodit > Provinssit

| Koodi | Alue |
| --- | --- |
GQ-AN: Annobón
GQ-BN: Bioko Norte
GQ-BS: Bioko Sur
GQ-CS: Centro Sur
GQ-KN: Kié-Ntem
GQ-LI: Litoral
GQ-WN: Wele-Nzas